Република Србија

Аутономна покрајина Војводина

**СПЕЦИЈАЛНА БОЛНИЦА ЗА РЕУМАТСКЕ БОЛЕСТИ НОВИ САД**

21112 Нови Сад, Футошка 68, поштански фах 37

Тел.021/ 547-133, Тел./факс 547-954 E-mail: uprava@sbreum.co.rs

На основу члана 108. Закона о јавним набавкама („Сл.гласник РС бр.124/2012, 14/2015 и 68/15) директор Специјалне болнице за реуматске болессти Нови Сад доноси:

**О Д Л У К У**

**о додели уговора у поступку јавне набавке мале вредности 03/2016- Услуге прања, пеглања и транспорта веша**

Уговор за јавну набавку број ЈНМВ 03/2016 - услуге – **Услуге прања, пеглања и транспорта веша** додељује се следећем понуђачу:

 „Праоница Круна“ доо Нови Сад**, Которска 18 А,** за јавну набавку услуга 03/2016 – **Услуге прања, пеглања и транспорта веша**, чија је понуда бр. 03-2016 од 11.04.2016**.** године, оцењена као исправна, прихватљива и наjповољнија у поступку јавне набавке мале вредности.

О Б Р А З Л О Ж Е Њ Е

Наручилац је дана 06.04.2016. године донео Одлуку број ЈНМВ 03/2016-1 о покретању поступка јавне набавке мале вредности број: ЈНМВ 03/2016 за јавну набавку услуга – **Услуге прања, пеглања и транспорта веша.**

За наведену јавну набавку Наручилац Специјална болница за реуматске болести је објавио позив за подношење понуда на Порталу јавних набавки и својој интернет страници дана 06.04.2016. године и упутио позив за подношење понуда потенцијалним понуђачима.

До истека рока за подношење понуда на адресу наручиоца – Специјалне болнице за реуматске болести Нови Сад, приспело је пет понуда од различитих понуђача.

Након споведеног отварања понуда Комисија за јавну набавку ЈНМВ 03/2016 је приступила стручној оцени понуда и сачинила извештај о истој.

У Извештају о стручној оцени понуда број ЈНМВ 03/2016-18 од 20.04.2016. године, Комисија за јавну набавку је констатовала следеће:

1. Врста предмета јавне набавке: Услуге
2. Подаци о јавној набавци:
* Редни број јавне набавке: ЈНМВ 03/2016
* Предмет јавне набавке: Услуге– Прање, пеглање и транспорт веша.
* Износ планираних средстава у финансијском плану: 833.333,33 динара;
* Апропријација у Финансијском плану број и ознака: 423611
* Врста поступка јавне набавке из Плана набавки: 1.2.1: Јавна набавка мале вредности
* Оквирни датум покретања поступка: април 2016.
* Оквирни датум закључења уговора: април 2016.
* Оквирни датум извршења уговора: април 2017. године;
* Процењена вредност јавне набавке без ПДВ: 833.333,33 динара
* Вредност уговора о јавној набавци без ПДВ: 699.660,00 динара
* Вредност Уговора о јавној набавци са ПДВ: 839.592,00 динара

Разлози и оправданост јавне набавке и начин утврђивања процењене вредности: Набавка је нужна у оквиру обављања редовне делатности Установе будући да редован рад захтева и редовно прање, пеглање болничких униформи и постељине како би се испоштовали стандради у обављању здравствених делатности и пружања услуга пацијентима. Процењена вредност је утврђена на бази досадашњих искустава у овој врсти набавки, ценовника за правна лица, објкективне цене ресурса за обављање услуге и искустава других првенствено здравствених установа у овој врсти набавки, тржишних цена услуга које су предмет јавне набавке.

Поступак се водио у складу са новоусвојеним Планом набавки базираном на Финансијском плану и обезбеђењу средстава за пословање односно пружање здравствене заштите у 2016. години.

Поступак јавне набавке мале вредности спроводи се у складу са чланом 39. Став 1. Закона о јавним набавкама. Поступак изискује најмање трошкова а према искуству обезбеђује и адекватну конкуренцију понуђача који могу удовољити извршењу набавке ових врста добара. За обезбеђење конкуренције поред писмених позива и портала консултовани су и други понуђачи.

Укупно је поднето 7 (седам) понуда .

Благовремено су понуде поднели следећи понуђачи:

|  |  |  |  |  |
| --- | --- | --- | --- | --- |
| Ред.Бр. | Број под којим је понуда заведена | Назив или шифра понуђача | Датум пријема | Час  |
| 1 | ЈНМВ 03-11/016 | „Праоница Круна“ доо Нови Сад | 15.04.2016. | 07:20 ч |
| 2 | ЈНМВ 03-12/016 | „Чисто плус“ доо, Београд | 15.04.2016. | 11:20 ч |
| 3 | ЈНМВ 03-13/016 | „Aqua Sistem “ доо, Нови Сад | 15.04.2016. | 11:28 ч |
| 4 | ЈНМВ 03-14/016 | „Pure point“ доо, Нови Сад | 15.04.2016. | 11:35 ч |
| 5 | ЈНМВ 03-16/016 | „Covels“ доо, Петроварадин | 15.04.2016. | 11:45 ч |

Одбијене су понуде следећих понуђача из разлога:

1. Понуда број 15/2016 од 12.04.2016. понуђача „Чисто плус“ доо Београд. Разлог: Понуђена цена (1.201.480,00) је већа од процењене вредности јавне набавке 03/2016.
2. Понуда број 05/2016 од 13.04.2016. понуђача „Aqua system“ доо, Нови Сад. Разлог: Понуђена цена (1.301.540,00) је већа од процењене вредности јавне набавке 03/2016.
3. Понуда број 65-Н-16 од 13.04.2016. понуђача „Covels“ доо Петроварадин. Разлог: Понуђена цена (1.195.740,00) је већа од процењене вредности јавне набавке 03/2016.
4. Понуда број 07-2016 од 14.04.2016. понуђача „Pure point“ доо Нови Сад . Понуђена цена без ПДВ-а је 699.660,00 РСД. Разлог одбијања: Понуђач је понудио неуобичајену ниску цену извршења услуге прања веша (44.460,00 без пдв-а на годишњем нивоу, 955 динара на недељном нивоу ?!) и неуобичајено високу цену превоза (655.200,00 без пдв-а на годишњем нивоу, 12.600,00 на недељном нивоу). Комисија сматра да понуђена цена прања веша значајно одступа од упоредиве тржишне цене јер произилази да је једнична цена услуге 1 динар по артиклу који се пере и пегла. Комисија je, на основу захтева за додатно појашњење структуре цене који је горе наведеном понуђачу прослеђен 22.04.2016. године, и одговора на исти који је примљен 25.04.2016. под бројем 03-18-II/016, закључила да Понуђач није образложио саму структуру цене прања и пеглања веша, те је Комисија остала при ставу да се ради о неубичајено ниским ценама гледајући појединачно прање и пеглање по артиклима.

Критеријум за оцењивање понуде је: **најнижа понуђена цена.**

На основу наведеног критеријума сачињена је ранг листа свих понуђача чије су понуде благовремене, одговарајуће и прихватљиве:

|  |  |  |  |
| --- | --- | --- | --- |
| Ред.Бр. | Број под којим је заведена | Назив понуђача | Понуђена цена |
|  | без ПДВ-а | са ПДВ-ом |
| **1** | ЈНМВ 03-11/016 | „Праоница Круна“ доо Нови Сад  |  | **702.000,00** | 702.000,00 |

Комисија за јавну набавку, после стручне оцене понуда, предложила је да се Уговор о јавној набавци додели понуђачу:

„Праоница Круна“ доо Нови Сад**, Которска 18 А,** за јавну набавку услуга 03/2016 – **Услуге прања, пеглања и транспорта веша**, чија је понуда бр. 03-2016 од 11.04.2016**.** године, оцењена као исправна, прихватљива и наjповољнија у поступку јавне набавке мале вредности.

Директор наручиоца Специјалне болнице за реуматске болести Нови Сад прихватио је предлог Комисије за јавну набавку, те је на основу законског овлашћења донео одлуку о додели уговора којом се Уговор о јавној набавци додељује понуђачу:

* „Праоница Круна“ доо Нови Сад**, Которска 18 А,** за јавну набавку услуга 03/2016 – **Услуге прања, пеглања и транспорта веша**, чија је понуда бр. 03-2016 од 11.04.2016**.** године, оцењена као исправна, прихватљива и наjповољнија у поступку јавне набавке мале вредности.

ПОУКА О ПРАВНОМ ЛЕКУ: Против ове одлуке, захтев за заштиту права може да се поднесе у року 5 (пет) дана од дане пријема исте. Захтев се подноси Републичкој комисији за заштиту права у поступцима јавних набавки, а предаје наручиоцу Специјалној болници за реуматске болести Нови Сад. Истовремено један примерак захтева за заштиту права подносилац доставља Републичкој комисији.

 **Д и р е к т о р**

 **Прим. др Милијанка Лазаревић**